Trakų rajono savivaldybės administracijos direktoriaus

 2012 m. balandžio 30 d. įsakymo Nr. P2-362

 2 priedas

**ADMINISTRACINĖS PASLAUGOS TEIKIMO APRAŠYMAS**

|  |  |  |
| --- | --- | --- |
| **Eil. Nr.** | **Pavadinimas** | **Aprašymo turinys** |
| 1. | Administracinės paslaugos kodas |  |
| 2. | Administracinės paslaugos versija |  |
| 3. | Administracinės paslaugos pavadnimas | Leidimų išorinės reklamos įrengimui Trakų rajono savivaldybėje išdavimas |
| 4. | Administracinės paslaugos apibūdinimas | Paraiškų išorinei reklamai įrengti Trakų rajono savivaldybėje nagrinėjimas, išorinei reklamai įrengti leidimų išdavimo vietinės rinkliavos apskaičiavimas ir leidimų išorinei reklamai įrengti išdavimas. |
| 5. | Teisės aktai, reguliuojantys administracinės paslaugos teikimą | Lietuvos Respublikos reklamos įstatymasLietuvos Respublikos ūkio ministro 2013 m. liepos 30 d. įsakymas Nr. 4-670 (Lietuvos Respublikos ūkio ministro 2018 m. birželio 22 d. įsakymo Nr. 4-371 redakcija) „Dėl Išorinės reklamos įrengimo taisyklių patvirtinimo“Lietuvos Respublikos kultūros ministro 2005 m. balandžio 13 d. įsakymas Nr. ĮV-138 „Dėl Reklamos kultūros paveldo objektuose, jų teritorijose ir apsaugos zonose įrengimo taisyklių patvirtinimo“Trakų rajono savivaldybės tarybos 2019 m. birželio 27 d. sprendimas Nr. S1E-73 „Dėl vietinės rinkliavos už leidimo įrengti išorinę reklamą Trakų rajono savivaldybės teritorijoje išdavimą nuostatų patvirtinimo“Trakų rajono savivaldybės administracijos direktoriaus 2019 m. birželio 5 d. įsakymas Nr. P2E-388 „Dėl išorinės reklamos įrengimo Trakų rajono savivaldybėje leidimų išdavimo tvarkos aprašo patvirtinimo“Trakų rajono savivaldybės administracijos direktoriaus 2019 m. birželio 12 d. įsakymas Nr. P2E-409 „Dėl tipinio dydžio ir turinio išorinės reklamos įrengimo projektų ir šios išorinės reklamos įrengimo Trakų rajono savivaldybės teritorijoje reikalavimų patvirtinimo“ |
| 6. | Informacija ir dokumentai, kuriuos turi pateikti asmuo | 1. Paraišką gauti leidimą, Trakų rajono savivaldybės administracijos direktoriaus 2019 m. birželio 5 d. įsakymo Nr. P2E-388 „Dėl Išorinės reklamos įrengimo Trakų rajono savivaldybėje leidimų išdavimo tvarkos aprašo patvirtinimo” 1 priedas.
2. Reklamos įstatymo 12 straipsnio 1 dalies 4 punkte nurodytus dokumentus (neturint žemę, statinius ar kitus objektus, ant kurių ji įrengiama, nuosavybės teise ar kitais teisėtais pagrindais valdančio asmens (toliau – savininkas) sutikimo. Kai išorinė reklama įrengiama ant bendrosios dalinės nuosavybės teise valdomų bendrojo naudojimo objektų, – jeigu nėra bendraturčių sutarimo, nurodyto Lietuvos Respublikos civilinio kodekso 4.75 straipsnio 1 dalyje; kai išorinė reklama įrengiama ant daugiabučių gyvenamųjų namų butų ir kitų patalpų savininkų bendrosios dalinės nuosavybės teise valdomų bendrojo naudojimo objektų, – neturint šių namų butų ir kitų patalpų savininkų sprendimo dėl sutikimo įrengti išorinę reklamą, priimto Civilinio kodekso 4.85 straipsnyje nustatyta tvarka, išskyrus atvejus, kai ant daugiabučiame gyvenamajame name esančių reklamos davėjo nuosavybės teise ar kitais teisėtais pagrindais valdomų negyvenamosios paskirties patalpų, kuriose yra jo buveinė arba prekybos ar paslaugų teikimo vieta, išorinės sienos, kuri yra bendrojo naudojimo objektas, įrengiama iškaba, kuriai nenaudojamas apšvietimas. Šiais atvejais laikoma, kad butų ir kitų patalpų savininkų sprendimas dėl sutikimo įrengti iškabą priimtas, kai gauta butų ir kitų patalpų savininkų susirinkime ar raštu balsavusių butų ir kitų patalpų savininkų balsų dauguma, bet ne mažiau kaip 1/4 visų butų ir kitų patalpų savininkų balsų, o kai ši išorinė siena pagal butų ir kitų patalpų savininkų bendrijos, jungtinės veiklos sutarties dalyvių arba bendrojo naudojimo objektų administratoriaus sudarytą bendrojo naudojimo objektų sąrašą naudojama tenkinti ne viso daugiabučio gyvenamojo namo, o tik atskiroje jo dalyje esančių butų ir kitų patalpų savininkų poreikius, – ne mažiau kaip 1/4 tos dalies butų ir kitų patalpų savininkų balsų), išskyrus atvejus, kai pareiškėjas pats yra žemės, statinių, įrenginių ar kitų objektų, ant kurių įrengiama išorinė reklama, savininkas arba kai žemė, statiniai, įrenginiai ar kiti objektai, ant kurių įrengiama išorinė reklama, priklauso savivaldybei nuosavybės teise ar yra valdomi patikėjimo teise;
3. Išorinės reklamos įrengimo projektą, išskyrus atvejus, kai išorinė reklama įrengiama pagal tipinį projektą, vadovaujantis Trakų rajono savivaldybės administracijos direktoriaus 2019 m. birželio 12 d. įsakymu Nr. P2E-409 „Dėl tipinio dydžio ir turinio išorinės reklamos įrengimo projektų ir šios išorinės reklamos įrengimo reikalavimų patvirtinimo“.

Projektą sudaro:aiškinamasis raštas;reklaminio įrenginio suprojektuota vieta topografiniame plane, įrenginio matmenys nuo požeminių tinklų iki gretimybių bei sklypų ribų, kai reklaminis įrenginys įrengiamas žemės sklype;išorinės reklamos įrengimo vietą apibūdinantys duomenys (situacijos schema, viso objekto, ant kurio planuojama įrengti reklamą, esamos padėties spalvota nuotrauka ar projektas (kai objektas nepastatytas ar neįrengtas);išorinės reklamos spalvinis ir grafinis vaizdas;reklaminio įrenginio projektas;laikiklių ir tvirtinimo mazgų brėžiniai, jei reklama tvirtinama laikikliais;1. Reklamos įstatymo 12 straipsnio 3 dalyje nurodytus sutikimus (Įrengti išorinę reklamą kultūros paveldo objektuose, jų teritorijose ir apsaugos zonose leidžiama tik Lietuvos Respublikos nekilnojamojo kultūros paveldo apsaugos įstatymo nustatytais atvejais gavus už kultūros paveldo objekto apsaugą atsakingos institucijos sutikimą, saugomose teritorijose – gavus saugomų teritorijų direkcijos arba Aplinkos apsaugos departamento, kai saugomoje teritorijoje nėra įsteigtos saugomų teritorijų direkcijos, sutikimą.) (raštai ir (ar) žymos projekte);
2. Jei išorinė reklama įrengiama ant stulpų, lynų ar kitokių konstrukcijų, esančių virš gatvių, – šiuos objektus eksploatuojančių subjektų rašytinį sutikimą.
3. Tais atvejais, kai reklaminis įrenginys yra statinys ar jam įrengti yra privalomas statybą leidžiantis dokumentas, jis turi būti projektuojamas ir statomas ar įrengiamas vadovaujantis Lietuvos Respublikos statybos įstatymo ir kitų projektavimą, statybą, architektūrą, žemės naudojimą ir tvarkymą, teritorijų planavimą reguliuojančių teisės aktų nuostatomis.
 |
| 7. | Informacija ir dokumentai, kuriuos turi gauti institucija (prašymą nagrinėjantis tarnautojas) | Pastatų, statinių ir žemės sklypų, ant kurių (kuriuose) yra planuojama įrengti išorinė reklama, savininkų duomenys gauna paslaugos teikėjas, naudodamasis VĮ „Registrų centras“ Nekilnojamojo turto registro duomenų baze. |
| 8. | Administracinės paslaugos teikėjas | Trakų rajono savivaldybės administracijos Aplinkosaugos ir viešosios tvarkos skyrius |
| 9. | Administracinės paslaugos vadovas | Skyriaus vedėjas Šarūnas Žukauskas, el. paštas sarunas.zukauskas@trakai.lt, Telefonas (-ai) (8 528) 58 318, +37062081044, Kabinetas 114 |
| 10. | Administracinės paslaugos suteikimo trukmė | 20 darbo dienų |
| 11. | Administracinės paslaugos suteikimo kaina (jei paslauga teikiama atlygintinai) | nėra |
| 12. | Prašymo forma, pildymo pavyzdys ir prašymo turinys | Išorinės reklamos įrengimo Trakų rajono savivaldybėje leidimų išdavimo tvarkos aprašo 1 priedas |
| 13. | Administracinės paslaugos teikimo ypatumai | Administracinė paslauga yra galutinė |
| 14. | Informacinės ir ryšių technologijos, naudojamos teikiant administracinę paslaugą | Paraiška teikiama paštu, el. paštu, susirašinėjimas vyksta el. paštu, vietinės rinkliavos mokėjimo pranešimas siunčiamas ir leidimas išduodamas el. paštu. |
| 15. | Administracinės paslaugų teikimo aprašymų įtraukimas į dokumentų apskaitą |  |